Държавен вестник, бр. 43, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  43
МИНИСТЕРСКИ СЪВЕТ
ПОСТАНОВЛЕНИЕ № 70
ОТ 22 МАЙ 2025 Г.
за създаване на Централен орган за покупки 
в сектор „Информационни и комуникационни 
технологии“ за нуждите на органи на изпъл­
нителната власт
МИНИСТЕРСКИЯТ СЪВЕТ
П О С Т А Н О В И :
Чл. 1. С постановлението се определят 
функциите и отношенията на Централния 
орган за покупки в сектор „Информационни 
и комуникационни технологии“ (ЦОПСИКТ) 
с възложителите – органи на изпълнителната 
власт и техните администрации, за чиито нуж­
ди ще се провеждат обществените поръчки от 
ЦОПСИКТ, както и обектите на обществените 
поръчки.
Чл. 2. (1) Централен орган за покупки в 
сектор „Информационни и комуникационни 
технологии“ е министърът на електронното 
управление.
(2) Централният орган за покупки в сектор 
„Информационни и комуникационни техно­
логии“ провежда процедури за възлагане на 
обществени поръчки с предмет съгласно чл. 3 
за нуждите на органи на изпълнителната власт 
и техните администрации по чл. 4, ал. 1.
(3) При изпълнение на правомощията си по 
ал. 2 министърът на електронното управление 
се подпомага от дирекция в Министерството 
на електронното управление.
Чл. 3. Предмет на възлагане чрез 
ЦОПСИКТ са обществени поръчки за доставка 
на компютри и периферни устройства.
Чл. 4. (1) Централният орган за покупки в 
сектор „Информационни и комуникационни 
технологии“ провежда централизирани проце­
дури за възлагане на обществени поръчки, като 
управлява динамични системи за покупки и 
сключва рамкови споразумения за нуждите на 
възложителите по чл. 5, ал. 2, т. 3, 4 и 8 – 13 
от Закона за обществените поръчки.
(2) Възложителите по чл. 5, ал. 2, т. 3, 4, 8, 
10, 11 и 12 от Закона за обществените поръчки, 
както и ръководителите на институции по т. 13 
от същия закон с обща численост на персонала 
300 и над 300 щатни бройки са задължени да 
се възползват от централизираните обществени 
поръчки, провеждани от ЦОПСИКТ.
(3) Възложителите по чл. 5, ал. 2, т. 9 от 
Закона за обществените поръчки, както и 
ръководителите на институции по т. 13 от 
същия закон с обща численост на персонала 
до 299 щатни бройки могат да се възползват 
от централизираните обществени поръчки, 
провеждани от ЦОПСИКТ.
(4) Възложителите по ал. 1 не са длъжни да 
се възползват от централизираното възлагане, 
когато за срока му на действие възлаганите от 
тях доставки са с прогнозна стойност, по-ниска 
от тази по чл. 20, ал. 4 от Закона за общест­
вените поръчки.
(5) Въз основа на централизираните общест­
вени поръчки възложителите по ал. 1 сключват 
договори в рамките на утвърдените им лимити. 
Плащанията по тези договори се извършват 
от бюджетите на съответните разпоредители с 
бюджет. Когато потребностите на възложител 
превишават размера на лимита, възложителят 
съгласува с ЦОПСИКТ прогнозната стойност 
на своята поръчка, преди да пристъпи към 
възлагането.
(6) Постановлението не се прилага за Дър­
жавна агенция „Национална сигурност“, Дър­
жавна агенция „Технически операции“, Дър­
жавна агенция „Разузнаване“, Комисията за 
противодействие на корупцията и Комисията за 
отнемане на незаконно придобитото имущество.
Чл. 5. (1) Централният орган за покупки в 
сектор „Информационни и комуникационни 
технологии“ изпълнява функции по планира­
не, подготовка и провеждане на процедури за 
възлагане на обществени поръчки за нуждите 
на органите на изпълнителната власт и техните 
администрации по чл. 4, ал. 1, като:
1. анализира информацията, налична в 
Министерството на електронното управле­
ние, с цел установяване на потребностите 
на възложителите по чл. 4, ал. 1, като при 
необходимост изисква, събира, обобщава и 
анализира информация за потребността от 
стоките – предмет на възлагане по чл. 3, пре­
доставена от възложителите;
2. изисква от възложителите по чл. 4, ал. 1 
друга информация и/или документи, необхо­
дими за изпълнение на правомощията му по 
постановлението;
3. изготвя график за предвижданите цен­
трализирани обществени поръчки;
4. организира подготовката и осъществява 
провеждането на процедури за възлагане на 
обществени поръчки по реда и при условията 
на Закона за обществените поръчки;
5. назначава комисии за оценка и класи­
ране на заявленията за участие и офертите в 
процедурите;
6. сключва рамкови споразумения с избра­
ните изпълнители или създава динамични 
системи за покупки съобразно разпоредбите 
на Закона за обществените поръчки;
7. контролира изпълнението на възложените 
централизирани обществени поръчки;
8. утвърждава образци на документи за про­
веждането на централизираните обществени 
поръчки и за контрола върху изпълнението им;
9. предоставя информация и дава указания 
и разяснения на възложителите по чл. 4, ал. 1 
във връзка с подготовката, провеждането и 
изпълнението на централизираните общест­
вени поръчки;